***Holdomiglan, holdodiglan***

**Főszerepben a Hold**

**Mese és valóság**

1. **Ráhangoló**
2. a, Milyen meseformulákat ismertetek meg 5. osztályban irodalomórán?

(mesekezdés, mesezárás, meseszámok, állandósult szókapcsolatok a mesékben, mesezárás…)

b, Keressünk, mondjunk közösen példákat mindegyikre!

(Szerepeljen benne a „holtomiglan, holtodiglan” kifejezés is!)

1. Milyen mesei helyszínekkel találkoztatok már?

Miben különbözik az alábbi mese az általatok ismert magyar népmeséktől?

**Meseolvasás:**

*A tó mellékén élt Rák Aranka, a híres varrónő. Meghallotta hírét a hold is. Gondolta, varrat nála új ruhát.*

* *Unom már ezt a kifakult ezüstruhát. nem varrnál nekem egyet aranyból? – kérdezte a rákot, amikor felkereste.*
* *Örömmel megvarrom. Ám előbb méretet kell rólad vennem – szólt Rák Aranka a kövér holdhoz.*

*Így is lett.*

*Rák Aranka elővette aranyollóját, és kiszabta a ruhát. Utána elővette aranytűjét, aranycérnáját, s a ruhát megvarrta. Várta a holdat ruhát próbálni. A hold meg is érkezett.*

* *Furcsa dolog – szemlélte munkáját a rák. – Pontos mértéket vettem rólad, a ruha mégis bő.*
* *Úgy látszik, fogytam – válaszolt a hold.*
* *Majd beveszek a ruha bőségéből – mondta Rák Aranka.*

*Felfejtette és újra varrta az aranyruhát.*

*A következő próbán a ruha még mindig bő volt. A türelmes rák a ruhát ismét átvarrta. Várta, várta a holdat. A hold megérkezett. Olyan vékony, olyan karcsú volt, mint egy kifli.*

* *Beteg vagy? Mi történt veled, hogy ennyire fogysz? – aggódott Aranka.*
* *Nincs semmi bajom. Kitűnően érzem magam – felelte a hold.*

*Aranka a ruhát ismét felfejtette, átszabta és megvarrta. Várta, várta a holdat, de az nem jött. Kitekintett az égre. A hold ott sem volt.*

*Mikor a hold ismét megérkezett, Aranka csodálkozva látta, hogy meghízott.*

* *Ki kell a ruhádból engednem, mert most meg szűk – sóhajtotta a rák.*
* *Nem bánom, de igyekezz megvarrni – felelte a hold ingerülten. – Unom már ezt az örökös próbát! Még sohasem láttam ilyen ügyetlen varrónőt!*

*A szegény kis rák ismét hozzáfogott a varráshoz. Varrt, varrt szorgalmasan. Csillagokat is varrt a ruhára, hogy minél szebb legyen. Csillogott-villogott az aranyruha, mint egy csodálatos tündérköntös.*

* *Ó, de gyönyörű! Igazi, tökéletes munka! Tündér Ilonának sincs szebb ruhája! – ámuldoztak a kis állatok.*

*A hold megérkezett. Gömbölyű, kövér volt, mint egy jókora labda.*

* *Ó, jaj nekem! – sírt Aranka. – Ilyen csodát még sohasem láttam. Hol sovány vagy, hol meg kövér. Mi történt már ismét veled?*

*A ruha persze teljesen használhatatlan volt. A kövér teliholdra rá sem ment.*

* *Mit tettél a gyönyörű aranyszövetemmel? – toporzékolt a hold. – Összeszabdaltad, szétnyirbáltad. most miben megyek a csillagok báljára?*

*A ruhán már nem lehetett javítani. A hold mérgesen hazaballagott.*

*Aranka, a rák pedig szégyenben leköltözött a tó fenekére.*

*Fel sem jött többé.*

*Ott lakik még ma is.*

*(Forrás: Varga Katalin, Gőgös Gúnár Gedeon)*

**A Hold**

1. Hibakereső ☺ Hogyan írnád a meseszereplő nevét helyesen?

Hold

1. Mit tudtunk mega Holdról a mese alapján?
2. Mit tudunk a valóságban a Holdról égitestként?

**Töltsétek ki a Holdtotót!**

 ***HOLDTOTÓ***

1. Mikor „született” a Hold?

*a, 4 milliárd éve*

*b, 3 milliárd éve*

*c, 4,5 milliárd éve*

1. Öregszik-e a Hold?

*a, igen*

*b, nem*

*c, nem tudom 😊*

1. Melyik oldala látható a Holdnak a Földről?

*a, csak az egyik*

*b, az egész hold látható*

*c, egyszer egyik oldala, másszor másik oldala*

1. Milyen a Hold színe valójában?

*a, sárga*

*b, szürke*

*c, olyan sötét, mint a szén*

1. Van a Holdon igazi tenger?

*a, igen*

*b, „holdtengerek” vannak*

*c, nincsenek*

1. Sikerül-e „elfogynia” a Holdnak?

*a, igen, a Hold alakja folyamatosan változik*

*b, nem, a Hold alakja nem változik*

*c, igen, a Hold alakja változik*

1. Mekkora a súlyod a Holdon?

*a, ugyanakkora, mint a Földön*

*b, egy hatoda a földi súlyodnak*

*c, egyötöde a földi súlyodnak*

1. Milyen messze van a Hold a Földtől?

*a, 384000 km-re*

*b, 300000 km-re*

*c, 334000 km-re*

1. Melyiknek kisebb az átmérője: a Holdnak vagy Földnek?

*a, a Holdnak*

*b, a Földnek*

*c, egyforma*

1. Milyen hideg van éjjel a Holdon?

*a, -10 fok*

*b, -100 fok*

*c, - 153 fok*

1. Mi volt a neve a holdkompnak, amivel Neil Armstrong a Holdra lépett?

*a, Pigeon*

*b, Bird*

*c, Eagle*

*MEGOLDÁS*

1. Mikor „született” a Hold?

*a, 4 milliárd éve*

*b, 3 milliárd éve*

*c, 4,5 milliárd éve*

1. Öregszik-e a Hold?

*a, igen*

*b, nem*

*c, nem tudom 😊*

1. Melyik oldala látható a Holdnak a Földről?

*a, csak az egyik*

*b, az egész hold látható*

*c, egyszer egyik oldala, másszor másik oldala*

1. Milyen a Hold színe valójában?

*a, sárga*

*b, szürke*

*c, olyan sötét, mint a szén*

1. Van a Holdon igazi tenger?

*a, igen*

*b, „holdtengerek” vannak*

*c, nincs*

1. Sikerül-e „elfogynia” a Holdnak?

*a, igen, a Hold alakja folyamatosan változik*

*b, nem, a Hold alakja nem változik*

*c, igen, a Hold alakja változik*

1. Mekkora a súlyod a Holdon?

*a, ugyanakkora, mint a Földön*

*b, egy hatoda a földi súlyodnak*

*c, egyötöde a földi súlyodnak*

1. Milyen messze van a Hold a Földtől?

*a, 384000 km-re*

*b, 300000 km-re*

*c, 334000 km-re*

1. Melyiknek kisebb az átmérője: a Holdnak vagy Földnek?

*a, a Holdnak*

*b, a Földnek*

*c, egyforma*

1. Milyen hideg van éjjel a Holdon?

*a, -10 fok*

*b, -100 fok*

*c, - 153 fok*

1. Mi volt a neve a holdkompnak, amivel Neil Armstrong a Holdra lépett?

*a, Pigeon*

*b, Bird*

*c, Eagle*

*(A totóhoz felhasználtam z alábbi oldalon található információkat:*

[***https://jateksziget.hu/blogs/blog/13-erdekesseg-a-holdrol-3-izgalmas-jatek-amivel-megismerheto-az-egitest***](https://jateksziget.hu/blogs/blog/13-erdekesseg-a-holdrol-3-izgalmas-jatek-amivel-megismerheto-az-egitest) )

1. **Szitakötő TÉL 2023**

**Holdomiglan, holdodiglan**

1. Miért találjátok ötletesnek a ***címadás***t?

(visszautalás a foglalkozás kezdetére)

1. Nézzétek meg ***az illusztráció***t!

Jósoljunk! Ötleteljünk!

Ki/kik a szereplők a mesében? Milyennek képzelitek őket?

Mire utalhat a három oldalt összekapcsoló illusztráció?

Hol játszódik a történet? Mi lehet a helyszín?

Mikor játszódik a történet?

1. **A történet elolvasása**
2. Mennyiben vált be a jóslatotok a cím és az illusztráció alapján?
3. Készítsünk **jellemtérkép**et a főszereplőkről! Beszéljünk pozitív, negatív jellemvonásaikról! Érveljünk az adott tulajdonság mellett!
4. **Te vagy a főszereplő!**
5. Írj magadról három információt/három szót az alábbiak alapján a kis papírlapra!

a, Mi a kedvenc illatod?

b, Melyik ételt szereted a legjobban?

c, Mi volt az oka annak, hogy legutóbb nem tudtál elaludni?

1. Keverjük össze a lapokat, próbáljuk meg kitalálni, kihez tartoznak az adott szavak!
2. **Most te mesélj magadról!**

Ha kitaláltuk a nevet, akkor az illető fogalmazza meg, miért írta a szavakat a papírra, rövid történeteket meséljen el hozzájuk fűződően!

 Oravecz Márta

Petőfi Sándor Katolikus Általános Iskola

 Kecskemét